Gerstenberg edusti moukarinheittäjänä Itä-Saksaa kolmissa arvokisoissa. Prahan EM-kilpailuissa 1978 hän sijoittui neljänneksi tuloksella 76,70 m. Moskovan 1980 olympialaisissa hän sijoittui viidenneksi tuloksella 74,60 m. Ateenan EM-kilpailuissa 1982 hän oli kuudes tuloksella 75,32 m. Hänen ennätyksensä oli vuonna 1984 heitetty 80,50 m mutta tuona vuonna hän ei päässyt olympialaisiin itäblokin maiden boikotin vuoksi.